Ajka Város Önkormányzata Művelődési-, Oktatási-és Sport Bizottságának ismételt

pályázati kiírása a

„Hello Ajka! Itt a Holnap!” ösztöndíj elnyerésére, a pályázok körének kibővítésével

Ajka Város Önkormányzata Képviselő-testületének a 11/2019.(III.11.) rendelete alapján

A pályázat célja:

Ajka Város Önkormányzata ösztönözni kívánja a város lakói körében a diplomás pályakezdőket, szakképzettséggel rendelkező fiatalokat annak érdekében, hogy tanulmányaik befejezését követően a városban helyezkedjenek el és ezzel segítség a hiányzó szakemberek pótlását.

A pályázaton részt vehet:

A rendelet hatálya kiterjed minden Ajka városban élő és legalább két éve ajkai lakcímmel rendelkező iskolai oktatásban részesülő tanulóra, aki:

* 16. életévét betöltötte és **szakgimnázium nappali tagozatán** tanulmányt folytató tanulói jogviszonnyal rendelkező tanuló,
* 16. évét betöltötte és **szakközépiskola nappali tagozatán** tanulmányt folytató tanulói jogviszonnyal rendelkező tanuló,
* 18. évét betöltötte és **felsőoktatási intézmény alapképzésén, mesterképzésén, vagy osztatlan képzés nappali tagozatán** tanulmányt folytat, feltéve, hogy ugyanazon felsőoktatási intézményben folyamatosan végzi tanulmányait
* Ajka városában munkahellyel rendelkező foglalkoztatott, aki maximum 40 éves, és **felsőoktatási intézmény alapképzésén, mesterképzésén, vagy osztatlan képzés levelező tagozatán** tanulmányt folytat vagy átképzésben részt vevő hallgató,

Az előbbiekben meghatározott esetekben a támogatás további feltétele, hogy a pályázó vállalja, a támogatási szerződésben foglalt kötelezettségek teljesítését.

A pályázat harmadik fordulójának benyújtási határideje: 2019. november 8.

* A pályázat benyújtásához szükséges pályázati űrlap az Ajkai Közös Önkormányzati Hivatal Önkormányzati és Humánszolgáltató Irodáján (Bartalos Szilárd szervezési ügyintéző, III. emelet 307. iroda) igényelhető, illetve letölthető a [www.ajka.hu](http://www.ajka.hu) honlapról

Érvényes pályázat kizárólag a rendelet 1. melléklete szerinti formanyomtatványon, a pályázati kiírásban meghatározott dokumentumok csatolásával és a határidő betartásával nyújtható be.

A pályázati kiírásban meghatározott mellékletek hiánya, továbbá a hiányosan kitöltött formanyomtatvány a pályázat érvénytelenségét jelenti. Utólagos hiánypótlásra nincs lehetőség.

A pályázati dokumentáció kötelező elemei:

* pályázati adatlap
* karrierterv
* tanulói/hallgató jogviszony igazolása,
* tanulmányi eredményt tartalmazó bizonyítvány másolata,

lakcímkártya másolata.

A pályázati támogatás formája és mértéke:

Az ösztöndíj folyósításának időtartama a harmadik ütemben 2019. szeptember 1-től – 2020. június 30-ig terjedő tanulmányi időszak, melyben azok a hallgatók nyújthatnak be pályázatot, akik a 2019/2020-as tanévben tanulmányaikat folytatják, aktív hallgatói jogviszonnyal rendelkeznek.

Az ösztöndíj a tanulmányok befejezéséig, maximum a harmadik pályázati ütem végéig pályázható meg, mértéke 30.000 Ft/hó és jelen pályázati ütemben 24 fő pályázatának támogatására van lehetőség.

A pályázat elbírálása:

A pályázatot Ajka város Önkormányzata Művelődési-, Oktatási-és Sport Bizottsága bírálja el.

Ha a pályázók száma meghaladja a rendelet 2. §-ban meghatározott támogatható létszámot a bizottság a pályázatok elbírálásánál előnyben részesíti:

* **az orvosi egyetemek hallgatóit,**
* azt a hallgatót, akinek a részére valamely munkáltató nyilatkozattal vállalja, hogy a diploma megszerzése után ajkai munkahelyen biztosít foglalkoztatást.

A pályázat eredményét 2019. december 13-ig az Ajkai Szóban, illetve Ajka város honlapján teszi közzé a bizottság.

Utassy István s.k.

bizottság elnöke